Document ID: 32005R0106

KOMISJONI MÄÄRUS (EÜ) nr 106/2005,
21. jaanuar 2005,
vastavalt määrusele (EÜ) nr 1431/94 väljaantud teatavate impordilitsentside tühistamise ja nendega seotud tagatiste vabastamise kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, (1) eriti selle artikli 3 lõiget 2,
ning arvestades järgmist:
(1)
Komisjoni 22. juuni 1994. aasta määrusega (EÜ) nr 1431/94, milles sätestatakse nõukogu määruses (EÜ) nr 774/94 ettenähtud impordikorra üksikasjalikud rakenduseeskirjad kodulinnulihasektoris ning kodulinnuliha ja teatavate muude põllumajandussaaduste teatavate ühenduse tariifikvootide avamine ja haldamine, (2) kehtestatakse impordilitsentside kehtivuse eeskirjad.
(2)
Komisjoni 6. veebruari 2004. aasta otsusega 2004/122/EÜ, mis käsitleb teatavaid kaitsemeetmeid seoses klassikalise lindude katkuga mitmetes Aasia riikides, (3) peatati kodulinnuliha ja paljude kodulinnulihast valmistatud toodete import kuni 15. detsembrini 2004.
(3)
Otsuses 2004/122/EÜ käsitletud impordilitsentsid, mis anti välja vastavalt määrusele (EÜ) nr 1431/94 perioodiks 1. jaanuarist31. märtsini 2004 ning mis on ainuõiguslikult siduvad ühe nimetatud otsuses esitatud kolmanda riigi suhtes, on seetõttu nende väljaandmisest alates peatatud.
(4)
Võttes arvesse selle olukorra kestust, tuleb nimetatud litsentsid tühistada ja lubada koheselt nendega seotud tagatiste vabastamine.
(5)
Käesoleva määrusega ettenähtud abinõud on kooskõlas kodulinnuliha- ja munaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Otsuses 2004/122/EÜ käsitletavate toodete kohta vastavalt määrusele (EÜ) nr 1431/94 ajavahemikuks 1. jaanuar 2004 kuni 31. märts 2004 väljaantud impordilitsentsid, mis on kehtestatud üksnes ühe selles otsuses nimetatud riigi suhtes, tühistatakse ning nendega seotud tagatised vabastatakse.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. jaanuar 2005

Labels: 3
17
18
6